《吴兴舟中次舒大参韵》
明代·杨旦

东风吹暖日迟迟，雨足郊原万物熙。画舫午炊供菽乳，清江晓汲试茶旗。

驱驰仕路浑无补，断送春光合有诗。窃恐抡才非具眼，道傍樗擽笑工师。

作者简介：福建建安人，字晋叔，号偲庵。杨荣曾孙。弘治三年进士。历官太常卿，正德间忤刘瑾，谪知温州。有政绩。瑾诛，累擢至户部侍郎，南京吏部尚书。以反对张璁、桂萼骤进用，为给事中陈洸所劾。勒令致仕。